Diari Oficial de la Generalitat Valenciana


Sumari del DOGV 5396, del 27-11-2006 (2006/13415)

RESOLUCIÓ de 15 de novembre de 2006, del conseller d'Agricultura, Pesca i Alimentació, per la qual es publica la línia pressupostària i l'import global màxim, per a 2006, de les ajudes a agrupacions de defensa vegetal gestionades per la Direcció General d'Investigació, Desenrotllament i Innovació Agropecuària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5396

Data del DOGV
:   27-11-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/13330


Data del document
:   15-11-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * control fitosanitari
    * suport econòmic
    * agrupació de productors agraris
    * ajuda a l'agricultura
    * ajuda pública

RESOLUCIÓ de 15 de novembre de 2006, del conseller d'Agricultura, Pesca i Alimentació, per la qual es publica la línia pressupostària i l'import global màxim, per a 2006, de les ajudes a agrupacions de defensa vegetal gestionades per la Direcció General d'Investigació, Desenrotllament i Innovació Agropecuària. [2006/13881]  
Per mitjà de l'Orde de 14 d'abril de 2003, de la Conselleria d'Agricultura, Pesca i Alimentació, es va suprimir la regulació de les agrupacions de defensa vegetal (ADV), així com el règim d'ajudes que s'hi destina, a més d'establir-se un règim transitori atés que es tracta d'ajudes de caràcter plurianual durant un període màxim de 5 anys, perquè aquelles agrupacions de defensa vegetal que tenien resolució en vigor o no havien completat este període continuaren percebent les ajudes anuals que els corresponguen fins a la finalització del període establit, per la qual cosa se'ls aplicarien les disposicions de l'Orde de 23 de maig de 1990, de la Conselleria d'Agricultura, Pesca i Alimentació, en què s'establix una línia d'ajudes per a les agrupacions de defensa vegetal (ADV) (DOGV núm. 1.327, de 18.06.1990), desplegada per mitjà de la Resolució de 31 de maig de 1991, de la Direcció General de Producció i Indústries Agràries (DOGV núm. 1.591, de 22.07.1999).  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina. Estos aspectes s'aproven en la llei anual de pressuposts, que per a l'actual exercici és la Llei 15/2005, de 26 de desembre, de Pressuposts de la Generalitat Valenciana per a l'exercici 2006.  
Per això, vista la proposta del director general d'Investigació, Desenrotllament i Innovació Agropecuària, en l'exercici de les funcions que tinc atribuïdes, resolc  
Les ajudes regulades transitòriament per les disposicions de l'Orde de 23 de maig de 1990, de la Conselleria d'Agricultura, Pesca i Alimentació, per la qual s'establix una línia d'ajudes per a les agrupacions de defensa vegetal (ADV) (DOGV núm. 1.327, de 18.06.1990), desplegada per mitjà de la Resolució de 31 de maig de 1991, de la Direcció General de Producció i Indústries Agràries (DOGV núm. 1.591, de 22.07.1999) i gestionades per la Direcció General d'Investigació, Desenrotllament i Innovació Agropecuària, es concediran en l'exercici 2006 a càrrec de la línia de subvenció i per l'import global màxim que s'assenyala, d'acord amb la Llei 15/2005, de 26 de desembre, de Pressuposts de la Generalitat Valenciana per a l'exercici 2006, programa 542.20, .Investigació i tecnologia agrària..  
Línia T1704/000/06  
Import global màxim: 30.500 euros.  
Finançament: 60% CEE (FEOGA-ORIENTACIÓ) i 40% Conselleria d'Agricultura, Pesca i Alimentació.  
Contra esta resolució, que posa fi a la via administrativa, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua publicació, de conformitat amb el que s'establix en l'article 109c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de 13 de gener, en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciósa Administrativa. Tot això sense perjudici que s'utilitze qualsevol altra via que es considere oportuna.  
València, 15 de novembre de 2006.. El conseller d'Agricultura, Pesca i Alimentació: Juan G. Cotino Ferrer.